ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 35/2557เรื่อง หลักเกณฑ์ในรายละเอียดเกี่ยวกับการติดต่อและ ให้บริการลูกค้าสําหรับผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า อาศัยอํานาจตามความในมาตรา 98(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 5(1) ประกอบกับข้อ 12(3) และ (12) ข้อ 14 ข้อ 30 ข้อ 37 ข้อ 38 ข้อ 43(3) และข้อ 44 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกข้อกําหนดไว้ดังต่อไปนี้ ข้อ ๑ ประกาศนี้ให้ใช้บังคับตั้งแต่วันที่ 1 มกราคม พ.ศ. 2558 เป็นต้นไป เว้นแต่(1) ข้อ 12(4) ที่เกี่ยวกับการจัดให้มีข้อตกลงกับลูกค้าที่จะระงับข้อพิพาทโดยอนุญาโตตุลาการของสํานักงานสําหรับผู้ประกอบธุรกิจที่เป็นที่ปรึกษาสัญญาซื้อขายล่วงหน้า ให้ใช้บังคับตั้งแต่วันที่ 1 มกราคม พ.ศ. 2559 เป็นต้นไป(2) ข้อ 17 ที่เกี่ยวกับการจัดให้มีข้อตกลงกับลูกค้าสําหรับการให้บริการเป็นนายหน้าซื้อขายหลักทรัพย์จดทะเบียน ให้ใช้บังคับตั้งแต่วันที่ 1 มกราคม พ.ศ. 2559 เป็นต้นไป(3) ข้อ 30 ที่เกี่ยวกับการทดสอบความรู้ของลูกค้าที่ประสงค์จะลงทุนหรือทําธุรกรรมที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนตามข้อ 29(2) (3) (4) (5) (6) (7) (8) และ (10) ให้ใช้บังคับตั้งแต่วันที่ 1 มกราคม พ.ศ. 2560 เป็นต้นไป(4) ข้อ 32(1) ที่เกี่ยวกับการแจกจ่ายเอกสารให้ความรู้เกี่ยวกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนตามข้อ 29(2) (3) (4) (5) (6) (7) (8) และ (10) ให้ใช้บังคับตั้งแต่วันที่ 1 มกราคม พ.ศ. 2560 เป็นต้นไปข้อ ๒ ในประกาศนี้"ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ข้อ ๓ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศมาตรฐานการประกอบธุรกิจ ในส่วนที่เกี่ยวกับการติดต่อและให้บริการลูกค้าในเรื่องดังต่อไปนี้ ให้เป็นไปในแนวทางเดียวกัน(1) การรวบรวมและประเมินข้อมูลของลูกค้า ให้เป็นไปตามหมวด 2 (2) การทําข้อตกลงกับลูกค้าก่อนเริ่มให้บริการ ให้เป็นไปตามหมวด 3(3) การวิเคราะห์และการแนะนําการลงทุน ให้เป็นไปตามหมวด 4(4) การจัดส่งหลักฐานยืนยันการทําธุรกรรมของลูกค้า ให้เป็นไปตามหมวด 5(5) การให้บริการลูกค้าที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อน ให้เป็นไปตามหมวด 6(6) การรับคําสั่งซื้อขายผลิตภัณฑ์ในตลาดทุนนอกสถานที่ทําการของผู้ประกอบธุรกิจ ให้เป็นไปตามหมวด 7ข้อ ๔ ในกรณีที่มีเหตุจําเป็นและสมควร สํานักงานอาจพิจารณาผ่อนผันให้ผู้ประกอบธุรกิจไม่ต้องปฏิบัติตามข้อกําหนดในรายละเอียดเกี่ยวกับการติดต่อและให้บริการลูกค้าในเรื่องใดเรื่องหนึ่งตามประกาศนี้เป็นการเฉพาะรายหรือเป็นการชั่วคราวได้ ทั้งนี้ สํานักงานอาจกําหนดเงื่อนไขให้ผู้ประกอบธุรกิจที่ได้รับผ่อนผันต้องปฏิบัติด้วยก็ได้ ข้อ ๕ ในการติดต่อและให้บริการลูกค้า ผู้ประกอบธุรกิจต้องใช้ความระมัดระวังในการให้บริการหรือนําเสนอบริการที่เหมาะสมกับลูกค้าแต่ละราย โดยเฉพาะอย่างยิ่งการติดต่อและให้บริการแก่ลูกค้าดังต่อไปนี้ ผู้ประกอบธุรกิจต้องใช้ความระมัดระวังเป็นพิเศษ (1) ลูกค้าเป็นบุคคลธรรมดาที่มีอายุตั้งแต่หกสิบปีขึ้นไป (2) ลูกค้าที่มีความรู้ทางการเงินน้อย หมวด ๒ การรวบรวมและประเมินข้อมูลของลูกค้า ข้อ ๖ ในการรวบรวมและประเมินข้อมูลของลูกค้าตามข้อ 30 แห่งประกาศมาตรฐานการประกอบธุรกิจ ผู้ประกอบธุรกิจต้องกําหนดขั้นตอนและวิธีการรวบรวมและ ประเมินข้อมูลของลูกค้าไว้เป็นลายลักษณ์อักษร โดยอย่างน้อยต้องมีการกําหนดรายละเอียดตามหลักเกณฑ์ที่กําหนดในข้อ 7 หรือข้อ 8 แล้วแต่กรณีด้วยข้อ ๗ ในการจัดให้ได้มาซึ่งข้อมูลจากลูกค้า ผู้ประกอบธุรกิจต้องจัดให้มีการแจ้งเตือนแก่ลูกค้าว่า การที่ลูกค้าให้ข้อมูลที่เป็นความจริง ถูกต้อง เป็นปัจจุบัน และครบถ้วนตามที่ผู้ประกอบธุรกิจร้องขอ ย่อมมีผลต่อการให้บริการหรือการให้คําแนะนําที่ลูกค้าแต่ละรายจะได้รับจากผู้ประกอบธุรกิจข้อ ๘ ผู้ประกอบธุรกิจต้องพิจารณาความสามารถในการลงทุน ความสามารถในการชําระหนี้ และความสามารถในการวางหลักประกันของลูกค้า โดยการกําหนดวงเงินหรือปริมาณการซื้อขาย (position limit) สําหรับลูกค้าแต่ละราย ทั้งนี้ ในการดําเนินการดังกล่าว ให้ผู้ประกอบธุรกิจพิจารณาให้การกําหนดวงเงินหรือปริมาณการซื้อขายของลูกค้าแต่ละรายเป็นไปตามประกาศที่เกี่ยวข้องกับเรื่องดังกล่าว ซึ่งมีข้อกําหนดในรายละเอียดเป็นการเฉพาะสําหรับผู้ประกอบธุรกิจบางประเภทด้วยข้อ ๙ ในการทบทวนและปรับปรุงข้อมูลของลูกค้าให้เป็นปัจจุบันภายในระยะเวลาที่เหมาะสมตามข้อ 37 แห่งประกาศมาตรฐานการประกอบธุรกิจ ให้ผู้ประกอบธุรกิจดําเนินการทบทวนและปรับปรุงข้อมูลของลูกค้า อย่างน้อยตามหลักเกณฑ์ดังต่อไปนี้(1) ทําการทบทวนและปรับปรุงข้อมูลของลูกค้าภายในระยะเวลาดังนี้ (ก) ข้อมูลเพื่อการทําความรู้จักลูกค้าและการจัดประเภทลูกค้า ให้ดําเนินการภายในระยะเวลาที่สมาคมกําหนดโดยได้รับความเห็นชอบจากสํานักงาน เว้นแต่ผู้ประกอบธุรกิจที่เป็นสถาบันการเงิน ให้ดําเนินการภายในระยะเวลาที่สถาบันการเงินนั้นต้องปฏิบัติตามกฎหมายว่าด้วยธุรกิจสถาบันการเงิน (ข) ข้อมูลเพื่อการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนของลูกค้า ให้ดําเนินการอย่างน้อยทุกสองปี(ค) ข้อมูลเพื่อการพิจารณาความสามารถในการลงทุน ความสามารถในการชําระหนี้ และความสามารถในการวางหลักประกัน รวมทั้งความสามารถในการปฏิบัติตามข้อตกลงในการใช้บริการใด ๆ ของลูกค้า ให้ดําเนินการอย่างน้อยปีละหนึ่งครั้ง(2) ในกรณีที่ลูกค้าแจ้งเปลี่ยนแปลงข้อมูล หรือปรากฏข้อเท็จจริงต่อผู้ประกอบธุรกิจว่าข้อมูลในส่วนที่มีนัยสําคัญของลูกค้ารายใดไม่ถูกต้องหรือมีความคลาดเคลื่อนไปจากความเป็นจริง ให้ดําเนินการทบทวนและปรับปรุงข้อมูลของลูกค้าทันที (3) ในกรณีที่ไม่สามารถติดต่อลูกค้ารายใดเพื่อทําการการทบทวนและปรับปรุงข้อมูลของลูกค้าได้ตาม (1) ให้ดําเนินการทบทวนและปรับปรุงข้อมูลของลูกค้าในโอกาสแรกที่สามารถทําได้ ในระหว่างที่ยังดําเนินการทบทวนและปรับปรุงข้อมูลของลูกค้าตามวรรคหนึ่ง (3) ไม่แล้วเสร็จ ให้ผู้ประกอบธุรกิจให้บริการแก่ลูกค้าได้เฉพาะการรับคําสั่งขายหรือล้างฐานะผลิตภัณฑ์ในตลาดทุนที่คงค้างอยู่ในบัญชีของลูกค้าอยู่ก่อนแล้วเท่านั้น เว้นแต่การรับคําสั่งขายหรือล้างฐานะดังกล่าวเป็นธุรกรรมที่ผู้ประกอบธุรกิจต้องห้ามมิให้บริการแก่ลูกค้าตามกฎหมายอื่นหมวด ๓ การทําข้อตกลงกับลูกค้าก่อนเริ่มให้บริการ ส่วน ๑ ข้อกําหนดทั่วไป ข้อ ๑๐ ในกรณีที่การให้บริการของผู้ประกอบธุรกิจจําเป็นต้องทําข้อตกลงกับลูกค้าก่อนเริ่มให้บริการ ไม่ว่าจะอยู่ในรูปของคําขอเปิดบัญชี สัญญา หรือข้อตกลงในรูปแบบอื่นใดตามข้อ 44 แห่งประกาศมาตรฐานการประกอบธุรกิจ ให้ผู้ประกอบธุรกิจดําเนินการให้การทําข้อตกลงดังกล่าวเป็นไปตามหลักเกณฑ์ที่กําหนดในหมวดนี้ข้อ ๑๑ ผู้ประกอบธุรกิจต้องกําหนดขั้นตอนและวิธีการในการทําข้อตกลงกับลูกค้า ไว้เป็นลายลักษณ์อักษรข้อ ๑๒ ผู้ประกอบธุรกิจดังต่อไปนี้ ต้องจัดให้มีข้อตกลงไว้เป็นลายลักษณ์อักษรกับลูกค้าที่จะระงับข้อพิพาทโดยอนุญาโตตุลาการของสํานักงานเมื่อลูกค้าร้องขอให้มีการระงับข้อพิพาททางแพ่งที่เกี่ยวกับหรือเกี่ยวเนื่องจากการประกอบธุรกิจสัญญาซื้อขายล่วงหน้า โดยข้อตกลงดังกล่าวให้จัดให้มีตั้งแต่ในเวลาที่ทําสัญญาหรือข้อตกลงกับลูกค้าด้วย(1) ตัวแทนซื้อขายสัญญาซื้อขายล่วงหน้า(2) ผู้ค้าสัญญาซื้อขายล่วงหน้า เว้นแต่ลูกค้าเป็นผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทนิติบุคคลที่เป็นผู้ลงทุนสถาบันเพิ่มเติม(3) ผู้จัดการเงินทุนสัญญาซื้อขายล่วงหน้า(4) ที่ปรึกษาสัญญาซื้อขายล่วงหน้า ส่วน ๒ ข้อกําหนดเฉพาะสําหรับการให้บริการเป็น ตัวแทนซื้อขายสัญญาซื้อขายล่วงหน้า ข้อ ๑๓ เพื่อประโยชน์ในการป้องกันและยับยั้งการกระทําอันไม่เป็นธรรม หรือพฤติกรรมการลงทุนหรือทําธุรกรรมที่ไม่เหมาะสม ผู้ประกอบธุรกิจต้องกําหนดเงื่อนไขดังต่อไปนี้ ไว้ในข้อตกลงกับลูกค้าเพื่อการให้บริการเป็นตัวแทนซื้อขายสัญญาซื้อขายล่วงหน้าด้วย(1) ลูกค้ายินยอมที่จะแจ้งและจัดหาข้อมูลดังนี้ พร้อมทั้งจัดทําคําชี้แจงเพื่ออธิบายรายละเอียดเกี่ยวกับข้อมูลดังกล่าวให้แก่ผู้ประกอบธุรกิจ ศูนย์ซื้อขายสัญญาซื้อขายล่วงหน้า สํานักหักบัญชีสัญญาซื้อขายล่วงหน้า หรือสํานักงาน เมื่อผู้ประกอบธุรกิจหรือหน่วยงานต่าง ๆ ดังกล่าวร้องขอ หรือเพื่อให้เป็นไปตามหลักเกณฑ์ที่หน่วยงานดังกล่าวกําหนด (ก) ข้อมูลที่สามารถระบุความมีตัวตนที่แท้จริงของลูกค้าและผู้รับประโยชน์จากการซื้อขายสัญญาซื้อขายล่วงหน้าของลูกค้าทุกรายทุกทอด(ข) วัตถุประสงค์ในการซื้อขายของลูกค้า(ค) ข้อมูลเกี่ยวกับการซื้อขายของลูกค้า ตลอดจนข้อมูลเกี่ยวกับการซื้อขายสินค้าของสัญญาซื้อขายล่วงหน้าที่ลูกค้าซื้อขาย(ง) ในกรณีที่ลูกค้าเป็นผู้ดําเนินการสั่งซื้อขายเพื่อบุคคลอื่นหลายรายหรือหลายทอดผ่านบัญชีแบบไม่เปิดเผยชื่อ (omnibus account) ลูกค้ายินยอมที่จะแจ้ง จัดหา และจัดทําคําชี้แจงเกี่ยวกับข้อมูลตาม (ก) (ข) และ (ค) ของบุคคลอื่นนั้นทุกรายและทุกทอด ทั้งนี้ เฉพาะที่ลูกค้ารู้หรือควรรู้เนื่องจากการเป็นผู้ดําเนินการเช่นนั้น (2) ลูกค้ายินยอมให้ผู้ประกอบธุรกิจงดให้บริการเป็นตัวแทนกับลูกค้าเป็นการชั่วคราว ปิดบัญชีซื้อขาย จํากัดฐานะหรือปริมาณการซื้อขาย ล้างฐานะ และดําเนินการอื่นใดเกี่ยวกับการซื้อขายสัญญาซื้อขายล่วงหน้าของลูกค้าได้ แล้วแต่กรณี ทั้งนี้ เพื่อให้เป็นไปตามคําสั่งของศูนย์ซื้อขายสัญญาซื้อขายล่วงหน้า สํานักหักบัญชีสัญญาซื้อขายล่วงหน้า หรือสํานักงาน ในกรณีที่ปรากฏข้อเท็จจริงดังนี้ (ก) การซื้อขายสัญญาซื้อขายล่วงหน้าของลูกค้ามีหรือน่าจะมีผลกระทบต่อความเป็นระเบียบเรียบร้อยในการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า หรือทําให้หรือน่าจะทําให้ราคาสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้าไม่ตรงต่อสภาพปกติของตลาด(ข) ลูกค้ามีพฤติกรรมการซื้อขายสัญญาซื้อขายล่วงหน้าที่ไม่เหมาะสมหรืออาจฝ่าฝืนกฎหมายว่าด้วยสัญญาซื้อขายล่วงหน้า(ค) ลูกค้าไม่ดําเนินการแจ้ง จัดหาข้อมูล หรือจัดทําคําชี้แจงตาม (1) หรือให้ข้อมูลอันเป็นเท็จหรืออาจก่อให้เกิดความสําคัญผิดในสาระสําคัญ ข้อ ๑๔ ในกรณีที่เป็นการให้บริการแก่ลูกค้าที่ไม่ใช่ผู้ลงทุนสถาบัน ก่อนทําการเปิดบัญชีให้แก่ลูกค้าหรือก่อนเริ่มทําการซื้อขายสัญญาซื้อขายล่วงหน้า ผู้ประกอบธุรกิจต้องจัดให้มีกระบวนการที่ทําให้มั่นใจได้ว่าลูกค้าทราบถึงความเสี่ยงที่เกี่ยวข้องกับการซื้อขายสัญญาซื้อขายล่วงหน้า โดยอย่างน้อยต้องจัดทําเอกสารเปิดเผยข้อมูลความเสี่ยงเกี่ยวกับการซื้อขายสัญญาซื้อขายล่วงหน้า (risk disclosure statement) ซึ่งมีรายการและสาระสําคัญอย่างน้อยตามแนวทางของเอกสารการเปิดเผยข้อมูลความเสี่ยงที่แนบท้ายประกาศนี้ในการเปิดเผยข้อมูลความเสี่ยงเกี่ยวกับการซื้อขายสัญญาซื้อขายล่วงหน้าตามวรรคหนึ่ง ให้ผู้ประกอบธุรกิจลงนามในเอกสารการเปิดเผยข้อมูลความเสี่ยงเพื่อรับรองว่าได้มีการอธิบายถึงความเสี่ยงที่เกี่ยวข้องกับการซื้อขายสัญญาซื้อขายล่วงหน้าให้ลูกค้ารับทราบแล้ว พร้อมทั้งดําเนินการให้ลูกค้าลงนามในเอกสารดังกล่าวเพื่อรับรองว่าผู้ประกอบธุรกิจได้อธิบายถึงความเสี่ยงที่อาจจะเกิดขึ้นจากการซื้อขายสัญญาซื้อขายล่วงหน้าแล้วด้วยเพื่อประโยชน์ตามวรรคหนึ่ง คําว่า "ผู้ลงทุนสถาบัน" ให้หมายความถึง ผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทนิติบุคคลที่เป็นผู้ลงทุนสถาบันเพิ่มเติมข้อ ๑๕ ในกรณีที่ลูกค้าประสงค์จะทําการซื้อขายสัญญาซื้อขายล่วงหน้าที่มีความเสี่ยงเฉพาะซึ่งแตกต่างจากที่ได้เปิดเผยไว้ในเอกสารการเปิดเผยข้อมูลความเสี่ยงตามข้อ 14 และผู้ประกอบธุรกิจยังไม่เคยเปิดเผยความเสี่ยงเฉพาะดังกล่าวมาก่อน ให้ผู้ประกอบธุรกิจเปิดเผยความเสี่ยงเฉพาะดังกล่าวพร้อมข้อมูลอันเป็นสาระสําคัญที่อาจมีผลกระทบต่อการซื้อขายสัญญาซื้อขายล่วงหน้าให้ลูกค้ารายนั้นทราบก่อนเริ่มทําการซื้อขายสัญญาซื้อขายล่วงหน้าให้กับลูกค้าด้วยให้นําความในข้อ 14 วรรคสองมาบังคับกับการเปิดเผยความเสี่ยงเฉพาะตามข้อนี้ด้วยโดยอนุโลม ส่วน ๓ ข้อกําหนดเฉพาะสําหรับการให้บริการเป็น นายหน้าซื้อขายหลักทรัพย์จดทะเบียน ข้อ ๑๖ ในส่วนนี้"หลักทรัพย์จดทะเบียน" หมายความว่า หลักทรัพย์ที่ได้รับการจดทะเบียนหรือได้รับการอนุญาตให้ทําการซื้อขายได้ในตลาดหลักทรัพย์แห่งประเทศไทยข้อ ๑๗ เพื่อประโยชน์ในการป้องกันและยับยั้งการกระทําอันไม่เป็นธรรม หรือพฤติกรรมการลงทุนหรือทําธุรกรรมที่ไม่เหมาะสม ผู้ประกอบธุรกิจต้องกําหนดเงื่อนไขดังต่อไปนี้ ไว้ในข้อตกลงกับลูกค้าเพื่อการให้บริการเป็นนายหน้าซื้อขายหลักทรัพย์จดทะเบียนด้วย(1) ลูกค้ายินยอมที่จะแจ้งและจัดหาข้อมูลดังนี้ พร้อมทั้งจัดทําคําชี้แจงเพื่ออธิบายรายละเอียดเกี่ยวกับข้อมูลดังกล่าวให้แก่ผู้ประกอบธุรกิจ ตลาดหลักทรัพย์แห่งประเทศไทย ศูนย์รับฝากหลักทรัพย์ นายทะเบียนหลักทรัพย์ สํานักหักบัญชี หรือสํานักงาน เมื่อผู้ประกอบธุรกิจหรือหน่วยงานต่าง ๆ ดังกล่าวร้องขอ หรือเพื่อให้เป็นไปตามหลักเกณฑ์ที่หน่วยงานดังกล่าวกําหนด (ก) ข้อมูลที่สามารถระบุความมีตัวตนที่แท้จริงของลูกค้าและผู้รับประโยชน์จากการซื้อขายหลักทรัพย์จดทะเบียนของลูกค้าทุกรายทุกทอด(ข) วัตถุประสงค์ในการซื้อขายของลูกค้า(ค) ข้อมูลเกี่ยวกับการซื้อขายของลูกค้า (ง) ในกรณีที่ลูกค้าเป็นผู้ดําเนินการสั่งซื้อขายเพื่อบุคคลอื่นหลายรายหรือหลายทอดผ่านบัญชีแบบไม่เปิดเผยชื่อ (omnibus account) ลูกค้ายินยอมที่จะแจ้ง จัดหา และจัดทําคําชี้แจงเกี่ยวกับข้อมูลตาม (ก) (ข) และ (ค) ของบุคคลอื่นนั้นทุกรายและทุกทอด ทั้งนี้ เฉพาะที่ลูกค้ารู้หรือควรรู้เนื่องจากการเป็นผู้ดําเนินการเช่นนั้น (2) ลูกค้ายินยอมให้ผู้ประกอบธุรกิจงดให้บริการเป็นนายหน้าซื้อขายหลักทรัพย์จดทะเบียนกับลูกค้าเป็นการชั่วคราว ปิดบัญชีซื้อขาย จํากัดการซื้อขาย และดําเนินการอื่นใดเกี่ยวกับการซื้อขายหลักทรัพย์จดทะเบียนของลูกค้าได้ แล้วแต่กรณี ทั้งนี้ เพื่อให้เป็นไปตามคําสั่งของตลาดหลักทรัพย์แห่งประเทศไทย ศูนย์รับฝากหลักทรัพย์ นายทะเบียนหลักทรัพย์ สํานักหักบัญชี หรือสํานักงาน ในกรณีที่ปรากฏข้อเท็จจริงดังนี้(ก) การซื้อขายหลักทรัพย์จดทะเบียนของลูกค้ามีหรือน่าจะมีผลกระทบต่อความเป็นระเบียบเรียบร้อยในการซื้อขายหลักทรัพย์จดทะเบียน หรือทําให้หรือน่าจะทําให้ราคาของหลักทรัพย์จดทะเบียนไม่ตรงต่อสภาพปกติของตลาด(ข) ลูกค้ามีพฤติกรรมการซื้อขายหลักทรัพย์จดทะเบียนที่ไม่เหมาะสมหรืออาจฝ่าฝืนกฎหมายว่าด้วยหลักทรัพย์และตลาดหลักทรัพย์(ค) ลูกค้าไม่ดําเนินการแจ้ง จัดหาข้อมูล หรือจัดทําคําชี้แจงตาม (1) หรือให้ข้อมูลอันเป็นเท็จหรืออาจก่อให้เกิดความสําคัญผิดในสาระสําคัญส่วน ๔ ข้อกําหนดเฉพาะสําหรับธุรกรรม การยืมและให้ยืมหลักทรัพย์ ข้อ ๑๘ ในกรณีที่ผู้ประกอบธุรกิจมีฐานะเป็นตัวแทนของผู้ยืมหรือผู้ให้ยืมหลักทรัพย์ ผู้ประกอบธุรกิจต้องจัดให้มีสัญญาตั้งตัวแทนเป็นลายลักษณ์อักษรด้วย ข้อ ๑๙ ผู้ประกอบธุรกิจต้องจัดให้มีสัญญายืมและให้ยืมหลักทรัพย์ที่มีลักษณะและสาระสําคัญตามที่กําหนดไว้ในข้อ 20 หรือข้อ 21 แล้วแต่กรณีข้อ ๒๐ เว้นแต่กรณีที่กําหนดไว้ในข้อ 21 สัญญายืมและให้ยืมหลักทรัพย์ที่ใช้ในธุรกรรมการยืมและให้ยืมหลักทรัพย์ต้องทําเป็นลายลักษณ์อักษรโดยต้องมีลักษณะและสาระสําคัญอย่างน้อยในเรื่องดังต่อไปนี้(1) ข้อกําหนดเกี่ยวกับหลักทรัพย์ที่ให้ยืมและหลักประกันในการยืมหลักทรัพย์ โดยต้องมีรายละเอียดในเรื่องดังนี้ (ก) ผู้ให้ยืมต้องโอนหลักทรัพย์ให้แก่ผู้ยืมโดยปลอดจากบุริมสิทธิหรือภาระผูกพันใด ๆ โดยผู้ยืมต้องส่งมอบหลักประกันให้แก่ผู้ให้ยืมเพื่อเป็นประกันการชําระหนี้ และผู้ให้ยืมจะส่งมอบหลักประกันคืนให้แก่ผู้ยืม เมื่อผู้ยืมคืนหลักทรัพย์ให้แก่ผู้ให้ยืม(ข) การคืนหลักทรัพย์ที่ยืมและการคืนหลักทรัพย์หรือตราสารแห่งหนี้ที่เป็นหลักประกัน ให้ใช้หลักทรัพย์หรือตราสารแห่งหนี้ที่ออกโดยนิติบุคคลเดียวกัน ประเภทและชนิดเดียวกัน และจํานวนเท่ากันแทนกันได้(ค) ในกรณีที่มีการวางหลักประกันเป็นเล็ตเตอร์ออฟเครดิตหรือหนังสือค้ําประกันที่สถาบันการเงินออกให้ไว้แก่ผู้ให้ยืมหลักทรัพย์ การคืนหลักประกันให้กระทําโดยการยกเลิกหรือลดวงเงินของเล็ตเตอร์ออฟเครดิตหรือหนังสือค้ําประกันที่นํามาวางไว้ แล้วแต่กรณี(2) ข้อกําหนดเกี่ยวกับการปรับจํานวนหรือมูลค่าของหลักทรัพย์หรือหลักประกันที่ต้องคืน โดยสัญญาต้องมีรายละเอียดในเรื่องดังนี้ ซึ่งเกี่ยวกับการปรับจํานวนหรือมูลค่าของหลักทรัพย์หรือหลักประกันที่ต้องคืนเมื่อมีเหตุการณ์อันจะมีผลกระทบต่อสิทธิประโยชน์ของผู้ยืมหรือผู้ให้ยืมเมื่อมีการโอนหลักทรัพย์หรือหลักประกันคืน เกิดขึ้นในระหว่างที่ยังไม่ครบกําหนดคืน (ก) การให้สิทธิซื้อหุ้นเพิ่มทุนแก่ผู้ถือหุ้นตามส่วนจํานวนหุ้นที่มีอยู่ก่อนแล้ว(ข) การเปลี่ยนแปลงมูลค่าหุ้นที่ตราไว้อันเป็นผลให้จํานวนหุ้นเพิ่มขึ้นหรือลดลง(ค) การไถ่ถอนหลักทรัพย์(ง) การรวมกิจการ การควบกิจการ หรือการทําคําเสนอซื้อหลักทรัพย์เพื่อครอบงํากิจการ (จ) การจ่ายเงินปันผลเป็นหุ้น (ฉ) การแปลงสภาพหลักทรัพย์ หรือ (ช) กรณีอื่นใดในทํานองเดียวกัน(3) ข้อกําหนดเกี่ยวกับการชดเชยสิทธิประโยชน์ให้แก่คู่สัญญา โดยสัญญาต้องมีรายละเอียดเกี่ยวกับการชดเชยสิทธิประโยชน์ต่าง ๆ เช่น เงินปันผล ดอกเบี้ย ที่ผู้ให้ยืมหลักทรัพย์หรือผู้ยืมหลักทรัพย์พึงได้รับ หากยังถือหลักทรัพย์หรือหลักประกันไว้ แล้วแต่กรณี โดยต้องกําหนดให้การจ่ายชดเชยสิทธิประโยชน์ดังกล่าวมีมูลค่าไม่น้อยกว่าสิทธิประโยชน์ที่ผู้ออกหลักทรัพย์หรือผู้ออกตราสารจ่ายให้แก่ผู้ถือหลักทรัพย์หรือตราสารนั้น ทั้งนี้ เว้นแต่คู่สัญญาจะตกลงเป็นประการอื่น(4) ข้อกําหนดในกรณีที่คู่สัญญาฝ่ายใดฝ่ายหนึ่งผิดนัดหรือมีเหตุการณ์ที่ทําให้หนี้ถึงกําหนดชําระโดยพลัน โดยสัญญาต้องมีรายละเอียดเกี่ยวกับสิทธิ หน้าที่ และความรับผิดชอบของคู่สัญญาตลอดจนมีวิธีปฏิบัติที่ชัดเจนในกรณีที่คู่สัญญาฝ่ายใดฝ่ายหนึ่งผิดนัดหรือมีเหตุการณ์ใด ๆ ที่ทําให้หนี้ถึงกําหนดชําระโดยพลันในกรณีที่ผู้ให้ยืมเป็นผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทนิติบุคคลที่เป็นผู้ลงทุนสถาบันเพิ่มเติม ผู้ให้ยืมและผู้ยืมอาจตกลงกําหนดลักษณะและสาระสําคัญของสัญญายืมและให้ยืมหลักทรัพย์ในส่วนที่เกี่ยวกับหลักประกันไว้เป็นประการอื่นก็ได้ข้อ ๒๑ สัญญายืมและให้ยืมหลักทรัพย์เพื่อการขายชอร์ตผ่านบัญชีมาร์จิ้นให้เป็นไปตามที่ตลาดหลักทรัพย์แห่งประเทศไทยกําหนดโดยได้รับความเห็นชอบจากสํานักงานหมวด ๔ การวิเคราะห์และการแนะนําการลงทุน ข้อ ๒๒ การวิเคราะห์หรือการแนะนําการลงทุนให้กับลูกค้าตามข้อ 38 แห่งประกาศมาตรฐานการประกอบธุรกิจ ในส่วนที่เกี่ยวข้องกับบุคลากรซึ่งทําหน้าที่ดังกล่าวและการเปิดเผยข้อมูลที่เกี่ยวข้องกับผลิตภัณฑ์ในตลาดทุนบางประเภทที่จะแนะนําให้แก่ลูกค้าหรือที่ลูกค้าสนใจ ให้ผู้ประกอบธุรกิจดําเนินการตามหลักเกณฑ์ที่กําหนดในหมวดนี้ ข้อ ๒๓ ผู้ประกอบธุรกิจต้องควบคุมและดูแลบุคลากรซึ่งปฏิบัติงานเกี่ยวกับการวิเคราะห์ การแนะนํา หรือการวางแผนการลงทุนให้แก่ลูกค้า โดยให้บุคลากรดังกล่าวให้บริการแก่ลูกค้าตามประเภทและขอบเขตการปฏิบัติหน้าที่ตามที่ได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนข้อ ๒๔ ในกรณีที่ผู้ประกอบธุรกิจไม่ได้มอบหมายให้บุคลากรที่ได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนเป็นผู้แนะนําการลงทุนเกี่ยวกับพันธบัตรรัฐบาลหรือพันธบัตรที่กระทรวงการคลังค้ําประกัน ต้นเงินและดอกเบี้ยที่มีข้อกําหนดให้ผู้ถือกรรมสิทธิ์ขายคืนได้ตามราคาที่แน่นอนหรือราคาขั้นต่ําที่ได้กําหนดไว้ตั้งแต่วันที่ออกพันธบัตรดังกล่าว ผู้ประกอบธุรกิจต้องเปิดเผยข้อมูลตามหลักเกณฑ์ดังต่อไปนี้ให้แก่ลูกค้าด้วย (1) จัดให้มีการเปิดเผยข้อมูลเกี่ยวกับความเสี่ยงและลักษณะของพันธบัตรที่จะลงทุน โดยอาจดําเนินการด้วยวิธีการใดวิธีการหนึ่งหรือหลายวิธีรวมกัน ดังนี้ (ก) จัดให้มีพนักงานที่สามารถให้ข้อมูลดังกล่าวกับลูกค้าประจําอยู่ ณ สถานที่ทําการของผู้ประกอบธุรกิจที่ติดต่อกับลูกค้าในเรื่องดังกล่าว (ข) จัดให้มีระบบติดต่อสื่อสารที่ทําให้ลูกค้าสามารถติดต่อสื่อสารกับพนักงานของผู้ประกอบธุรกิจที่สามารถให้ข้อมูลดังกล่าวกับลูกค้าได้ (ค) จัดให้มีศูนย์บริการให้ข้อมูลเกี่ยวกับการลงทุน เพื่อให้ข้อมูลดังกล่าวกับลูกค้า โดยอย่างน้อยต้องให้บริการตลอดเวลาทําการของผู้ประกอบธุรกิจ (2) ดําเนินการประชาสัมพันธ์หรือเผยแพร่ให้ลูกค้าทราบถึงการดําเนินการตาม (1) (3) เปิดเผยให้ลูกค้าทราบถึงราคารับซื้อคืน (4) ตรวจสอบดูแลให้พนักงานที่ปฏิบัติหน้าที่ดังกล่าวให้ข้อมูลแก่ลูกค้าอย่างถูกต้องตามความเป็นจริงหมวด ๕ การจัดส่งหลักฐานยืนยันการทําธุรกรรมของลูกค้า ข้อ ๒๕ เมื่อลูกค้าตัดสินใจให้ผู้ประกอบธุรกิจดําเนินการให้มีการลงทุนหรือเข้าทําธุรกรรมแล้ว ผู้ประกอบธุรกิจต้องรายงานหรือแจ้งผลการดําเนินการให้ลูกค้าทราบตามข้อ 43(3) แห่งประกาศมาตรฐานการประกอบธุรกิจ โดยให้ผู้ประกอบธุรกิจจัดส่งหลักฐานการยืนยันการทําธุรกรรมของลูกค้า(confirmation statement) ซึ่งมีรายละเอียดตามแนวทางที่สมาคมกําหนดโดยได้รับความเห็นชอบจากสํานักงาน ทั้งนี้ ตามวิธีการที่ได้ตกลงไว้กับลูกค้า ข้อ ๒๖ ในกรณีที่เป็นธุรกรรมดังต่อไปนี้ ให้ผู้ประกอบธุรกิจจัดส่งหลักฐานยืนยันการทําธุรกรรมของลูกค้าที่มีรายละเอียดตามข้อ 25 ให้แก่ลูกค้าภายในระยะเวลาที่กําหนดไว้สําหรับธุรกรรมดังกล่าว(1) ธุรกรรมการซื้อขายหลักทรัพย์ประเภทหุ้น ให้จัดส่งภายในวันทําการถัดจากวันที่มีการซื้อขายหุ้น (2) ธุรกรรมการซื้อขายสัญญาซื้อขายล่วงหน้า ให้จัดส่งภายในวันทําการถัดจากวันที่มีการซื้อขายหรือวันที่มีการเรียกหลักประกันเพิ่มเติม แล้วแต่กรณี(3) ธุรกรรมการยืมและให้ยืมหลักทรัพย์และการวางหรือการคืนหลักประกัน ให้จัดส่งลูกค้าภายในวันทําการถัดจากวันที่เกิดธุรกรรมข้อ ๒๗ เพื่อประโยชน์ในการส่งหลักฐานการยืนยันการทําธุรกรรมตามข้อ 26 (1) ในกรณีที่ธุรกรรมการให้บริการแก่ลูกค้าเป็นธุรกรรมที่เกิดขึ้นในต่างประเทศ ให้จัดส่งหลักฐานการยืนยันการทําธุรกรรมดังกล่าวให้แก่ลูกค้าภายในวันทําการถัดจากวันที่ผู้ประกอบธุรกิจได้รับข้อมูลยืนยันการทําธุรกรรมของลูกค้าจากต่างประเทศ แต่ทั้งนี้ หากการยืนยันข้อมูลดังกล่าวเกิดขึ้นนอกเวลาทําการของผู้ประกอบธุรกิจ ให้ถือว่าผู้ประกอบธุรกิจได้รับข้อมูลยืนยันการทําธุรกรรมนั้นในวันทําการถัดไป(2) ให้ถือว่าการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้าที่เกิดขึ้นหลังเวลาปิดทําการซื้อขายภาคปกติ เป็นการซื้อขายสัญญาซื้อขายล่วงหน้าที่เกิดขึ้นในวันทําการถัดจากวันที่ผู้ประกอบธุรกิจได้ทําการซื้อขายสัญญาซื้อขายล่วงหน้านั้นให้แก่ลูกค้าหมวด ๖ การให้บริการลูกค้าที่เกี่ยวข้องกับผลิตภัณฑ์ในตลาดทุน ที่มีความเสี่ยงสูงหรือมีความซับซ้อน ข้อ ๒๘ ในการให้บริการลูกค้าที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อน ผู้ประกอบธุรกิจต้องปฏิบัติตามหลักเกณฑ์ในรายละเอียดที่กําหนดไว้ในหมวดนี้เพิ่มเติม นอกเหนือจากการปฏิบัติต่อลูกค้าตามปกติ เพื่อให้การให้บริการลูกค้าเป็นไปตามข้อ 30 และข้อ 38 แห่งประกาศมาตรฐานการประกอบธุรกิจข้อ ๒๙ ให้ผลิตภัณฑ์ในตลาดทุนที่มีลักษณะอย่างใดอย่างหนึ่งดังต่อไปนี้ เป็นผลิตภัณฑ์ในตลาดทุนที่มีความเสี่ยงสูงหรือมีความซับซ้อน(1) หน่วยลงทุนของกองทุนรวมที่เสนอขายต่อผู้ลงทุนที่มิใช่รายย่อยตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้ง จัดการและลงทุนของกองทุนรวมที่เสนอขายต่อผู้ลงทุนที่มิใช่รายย่อย(2) หน่วยลงทุนของกองทุนรวมที่มีนโยบายการลงทุนและอัตราส่วนการลงทุนในทรัพย์สินที่มีเงื่อนไขการจ่ายผลตอบแทนการลงทุนที่ซับซ้อนและอาจทําให้เกิดผลขาดทุน เกินกว่าร้อยละห้าสิบของมูลค่าทรัพย์สินสุทธิของกองทุน(3) ศุกูก (Sukuk) ตามประกาศคณะกรรมการกํากับตลาดทุนว่าด้วยข้อกําหนดที่เกี่ยวกับการออกและเสนอขายศุกูกและการเปิดเผยข้อมูล(4) หุ้นกู้ด้อยสิทธิ ตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่(5) หุ้นกู้ที่ครบกําหนดไถ่ถอนเมื่อมีการเลิกบริษัท (perpetual bond)(6) หุ้นกู้ที่ออกตามโครงการแปลงสินทรัพย์เป็นหลักทรัพย์ ตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์(7) หุ้นกู้อนุพันธ์ (8) หุ้นกู้ที่ผู้ถือหุ้นกู้มีภาระผูกพัน ตามประกาศคณะกรรมการกํากับตลาดทุนว่าด้วยการเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน(9) ตราสารด้อยสิทธิเพื่อนับเป็นเงินกองทุน ตามประกาศคณะกรรมการกํากับตลาดทุนว่าด้วยการเสนอขายตราสารด้อยสิทธิเพื่อนับเป็นเงินกองทุนของธนาคารพาณิชย์(10) สัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าข้อ ๓๐ ในกรณีที่ลูกค้าประสงค์จะใช้บริการที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนแต่ละประเภทเป็นครั้งแรก ผู้ประกอบธุรกิจต้องจัดให้มีการทดสอบความรู้ของลูกค้าเกี่ยวกับการลงทุนหรือการทําธุรกรรมเพื่อประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนดังกล่าวก่อนการลงทุน ทั้งนี้ ตามแบบทดสอบที่สํานักงานกําหนดความในวรรคหนึ่งไม่ใช้บังคับกับการให้บริการแก่ลูกค้าดังต่อไปนี้(1) ลูกค้าเป็นผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ ซึ่งไม่ได้แสดงเจตนาที่จะรับการทดสอบความรู้(2) ลูกค้าเป็นผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ และมีสถานะเป็นนิติบุคคล ซึ่งแสดงเจตนาเป็นลายลักษณ์อักษรที่จะไม่รับการทดสอบความรู้ข้อ ๓๑ ในกรณีที่ผลการทดสอบความรู้ของลูกค้าตามข้อ 30 แสดงว่าผลิตภัณฑ์ในตลาดทุนที่มีความเสี่ยงสูงหรือมีความซับซ้อนประเภทใดอาจไม่เหมาะสมกับลูกค้า ให้ผู้ประกอบธุรกิจจัดให้มีการเตือนให้ลูกค้าทราบว่าลูกค้าไม่เหมาะสมที่จะลงทุนหรือทําธุรกรรมในผลิตภัณฑ์ในตลาดทุนที่มีความเสี่ยงสูงหรือมีความซับซ้อนประเภทนั้นหากลูกค้ายืนยันที่จะลงทุนหรือทําธุรกรรมต่อไป ผู้ประกอบธุรกิจต้องจัดให้ลูกค้าลงนามรับทราบคําเตือนและความเสี่ยงที่อาจเกิดจากการลงทุนหรือทําธุรกรรมดังกล่าว ทั้งนี้ ในระหว่างที่ลูกค้ายังไม่ยืนยันที่จะลงทุนหรือทําธุรกรรมต่อไป ผู้ประกอบธุรกิจต้องไม่นําเสนอบริการเพิ่มเติมใด ๆ ที่เกี่ยวข้องกับการลงทุนหรือการทําธุรกรรมในผลิตภัณฑ์ในตลาดทุนที่มีความเสี่ยงสูงหรือมีความซับซ้อนประเภทนั้นแก่ลูกค้าข้อ ๓๒ ในการวิเคราะห์หรือแนะนําการลงทุนที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อน ผู้ประกอบธุรกิจต้องดําเนินการดังต่อไปนี้สําหรับการลงทุนหรือการทําธุรกรรมของลูกค้าทุกครั้ง เว้นแต่เป็นกรณีตามที่กําหนดไว้ในข้อ 33 (1) จัดให้มีการแจกจ่ายเอกสารให้ความรู้เกี่ยวกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนในประเภทที่ประสงค์จะลงทุนหรือทําธุรกรรมแก่ลูกค้า ตามที่สํานักงานกําหนด(2) จัดให้มีการอธิบายโดยการให้ความรู้และรายละเอียดเกี่ยวกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนในประเภทที่ประสงค์จะลงทุนหรือทําธุรกรรมแก่ลูกค้าเพื่อให้เกิดความเข้าใจในการลงทุนหรือทําธุรกรรมดังกล่าวให้ชัดเจน(3) จัดให้มีคําแนะนําลูกค้าอย่างเป็นกลาง (balanced view) ซึ่งมีลักษณะ ข้อดี ข้อจํากัด ผลตอบแทน และความเสี่ยงที่อาจเกิดขึ้นจากการลงทุนหรือทําธุรกรรมที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนดังกล่าว โดยมีเอกสารหรือข้อมูลสนับสนุนการให้คําแนะนํานั้นด้วย(4) จัดให้มีคําแนะนําเกี่ยวกับความเหมาะสมของลูกค้าในการลงทุนหรือการทําธุรกรรม ที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อน โดยพิจารณาจากการประเมินข้อมูลของลูกค้าที่ได้จากการทําความรู้จักลูกค้าและการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนของลูกค้ารายนั้น(5) จัดให้มีคําเตือนเพิ่มเติมแก่ลูกค้าว่า การลงทุนหรือการทําธุรกรรมที่เกี่ยวข้องกับผลิตภัณฑ์ในตลาดทุนที่มีความเสี่ยงสูงหรือมีความซับซ้อน มีความแตกต่างจากการลงทุนหรือทําธุรกรรมที่เกี่ยวข้องกับผลิตภัณฑ์ในตลาดทุนทั่วไป แม้ว่าลูกค้าจะเคยมีประสบการณ์ในการลงทุนหรือทําธุรกรรมในผลิตภัณฑ์ในตลาดทุนมาก่อน ลูกค้าควรทําความเข้าใจถึงลักษณะความเสี่ยงและเงื่อนไขเฉพาะตัวของผลิตภัณฑ์ในตลาดทุนดังกล่าวก่อนตัดสินใจลงทุนทุกครั้งเมื่อผู้ประกอบธุรกิจได้ดําเนินการตามวรรคหนึ่งจนลูกค้ามีความเข้าใจแล้ว ให้ผู้ประกอบธุรกิจจัดให้ลูกค้าลงนามรับรองการดําเนินการของผู้ประกอบธุรกิจด้วยข้อ ๓๓ ในกรณีที่ผลิตภัณฑ์ในตลาดทุนที่มีความเสี่ยงสูงหรือมีความซับซ้อน เป็นผลิตภัณฑ์ที่ซื้อขายในตลาดหลักทรัพย์แห่งประเทศไทยหรือศูนย์ซื้อขายสัญญาซื้อขายล่วงหน้า ให้ผู้ประกอบธุรกิจดําเนินการตามข้อ 32 เมื่อเป็นการลงทุนหรือทําธุรกรรมเป็นครั้งแรกในกรณีที่ลูกค้าประสงค์จะลงทุนหรือทําธุรกรรมในผลิตภัณฑ์ในตลาดทุนที่มีความเสี่ยงสูงหรือมีความซับซ้อน ซึ่งเป็นผลิตภัณฑ์ในตลาดทุนประเภท รุ่น และชนิดเดียวกันกับผลิตภัณฑ์ในตลาดทุนที่ลูกค้าเคยลงทุนหรือทําธุรกรรมมาแล้วครั้งหนึ่ง ผู้ประกอบธุรกิจจะไม่ดําเนินการตามข้อ 32 กับลูกค้าซ้ําอีกก็ได้ ข้อ ๓๔ ในกรณีที่เป็นการให้บริการเกี่ยวกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนดังต่อไปนี้ ให้ผู้ประกอบธุรกิจดําเนินการตามที่กําหนดในข้อ 35 เพิ่มเติมด้วย(1) หน่วยลงทุนของกองทุนรวมที่เสนอขายต่อผู้ลงทุนที่มิใช่รายย่อยตามข้อ 29(1) ซึ่งมีนโยบายการลงทุนในสัญญาซื้อขายล่วงหน้ามากกว่าร้อยละหนึ่งร้อยของมูลค่าทรัพย์สินสุทธิของกองทุน(2) ตราสารด้อยสิทธิเพื่อนับเป็นเงินกองทุนตามข้อ 29(9)ข้อ ๓๕ การให้บริการเกี่ยวกับผลิตภัณฑ์ในตลาดทุนที่มีความเสี่ยงสูงหรือมีความซับซ้อนตามข้อ 34 ให้ผู้ประกอบธุรกิจดําเนินการดังต่อไปนี้(1) จัดให้การให้บริการกระทําในรูปแบบที่ลูกค้าต้องมาปรากฏตัวต่อหน้าพนักงานของผู้ประกอบธุรกิจ (face to face)(2) จัดให้มีการอธิบายกรณีหากมีสถานการณ์ในเชิงลบอย่างมากที่สุดเกิดขึ้น (worst case scenario) ซึ่งส่งผลกระทบต่อการลงทุนหรือทําธุรกรรมแก่ลูกค้า ทั้งนี้ ตามตัวอย่างสถานการณ์ในเชิงลบอย่างมากที่สุด ที่ปรากฏในหนังสือชี้ชวนและหนังสือชี้ชวนส่วนสรุปข้อมูลสําคัญ (factsheet) (3) จัดให้มีบันทึกการให้คําแนะนําโดยอาจอยู่ในรูปแบบเอกสารหรือเทปบันทึกเสียงการสนทนา ทั้งนี้ ในกรณีที่จัดให้อยู่ในรูปแบบเอกสาร ผู้ประกอบธุรกิจต้องจัดให้ลูกค้าทําการตรวจสอบรายละเอียดของบันทึกคําแนะนําที่ปรากฏในเอกสารดังกล่าวด้วย (4) ในกรณีที่ลูกค้ามีผลการทดสอบความรู้ตามข้อ 30 แสดงว่าผลิตภัณฑ์ในตลาดทุนที่มีความเสี่ยงสูงหรือมีความซับซ้อนตามข้อ 34 อาจไม่เหมาะสมกับลูกค้า และลูกค้ายืนยันที่จะลงทุนหรือทําธุรกรรมต่อไป ผู้ประกอบธุรกิจต้องจัดให้พนักงานที่มีความเป็นอิสระหรือพนักงานระดับอาวุโส ณ สถานที่ทําการแห่งนั้น ดําเนินการดังต่อไปนี้(ก) ตรวจสอบขั้นตอนในการให้บริการแก่ลูกค้ารายนั้น(ข) แจ้งเตือนลูกค้าถึงการลงทุนหรือทําธุรกรรมที่อาจไม่เหมาะสมกับลูกค้า(ค) ลงนามเป็นผู้อนุมัติในขั้นตอนสุดท้ายของการให้บริการแก่ลูกค้า(5) จัดเก็บหลักฐานการดําเนินการตาม (1) (2) (3) และ (4) ไว้ในลักษณะที่สํานักงานสามารถเรียกดูได้โดยไม่ชักช้าหมวด ๗ การรับคําสั่งซื้อขายผลิตภัณฑ์ในตลาดทุน นอกสถานที่ทําการของผู้ประกอบธุรกิจ ข้อ ๓๖ ในหมวดนี้"ตลาดหลักทรัพย์" หมายความว่า ตลาดหลักทรัพย์แห่งประเทศไทยหรือตลาดหลักทรัพย์ที่จัดตั้งขึ้นตามกฎหมายต่างประเทศ"ศูนย์ซื้อขายสัญญาซื้อขายล่วงหน้า" หมายความว่า ศูนย์ซื้อขายสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 หรือศูนย์ซื้อขายสัญญาซื้อขายล่วงหน้าที่จัดตั้งขึ้นตามกฎหมายต่างประเทศ "หน่วยลงทุน" หมายความว่า หน่วยลงทุนหรือตราสารดังต่อไปนี้(1) หน่วยลงทุนของกองทุนรวมตามประกาศเกี่ยวกับการจัดตั้งกองทุนรวมที่ออกตามมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (2) หน่วยของโครงการจัดการลงทุนต่างประเทศ (foreign collective investment scheme)ข้อ ๓๗ เพื่อให้ผู้ประกอบธุรกิจมีระบบงานที่สามารถรองรับการประกอบธุรกิจได้อย่างต่อเนื่องตามข้อ 12(3) แห่งประกาศมาตรฐานการประกอบธุรกิจ ในกรณีที่มีการให้บริการรับคําสั่งซื้อขายผลิตภัณฑ์ในตลาดทุนนอกสถานที่ทําการของผู้ประกอบธุรกิจ ให้ผู้ประกอบธุรกิจดําเนินการตามหลักเกณฑ์ที่กําหนดในหมวดนี้ข้อ ๓๘ ผู้ประกอบธุรกิจจะให้บริการรับคําสั่งซื้อขายผลิตภัณฑ์ในตลาดทุนนอกสถานที่ทําการของผู้ประกอบธุรกิจได้ต่อเมื่อผู้ประกอบธุรกิจมีคุณสมบัติและความพร้อมในการให้บริการในลักษณะเช่นเดียวกับการมีสํานักงานสาขาตามประกาศคณะกรรมการกํากับตลาดทุนว่าด้วยหลักเกณฑ์การขออนุญาตและการอนุญาตให้ผู้ประกอบธุรกิจมีสํานักงานสาขาข้อ ๓๙ ในการให้บริการรับคําสั่งซื้อขายผลิตภัณฑ์ในตลาดทุนนอกสถานที่ทําการของผู้ประกอบธุรกิจ ให้ผู้ประกอบธุรกิจปฏิบัติตามหลักเกณฑ์ดังต่อไปนี้(1) ในกรณีที่เป็นการรับคําสั่งซื้อขายผลิตภัณฑ์ในตลาดทุนที่จดทะเบียนซื้อขายในตลาดหลักทรัพย์หรือศูนย์ซื้อขายสัญญาซื้อขายล่วงหน้า ให้ผู้ประกอบธุรกิจดําเนินการตามหลักเกณฑ์ดังนี้ (ก) รับคําสั่งซื้อขายผลิตภัณฑ์ในตลาดทุนในสถานที่ซึ่งผู้ประกอบธุรกิจเปิดให้บริการชั่วคราวเท่านั้น(ข) จัดให้ลูกค้าส่งคําสั่งซื้อขายด้วยตนเอง ผ่านระบบอิเล็กทรอนิกส์สําหรับลูกค้า ซึ่งผู้ประกอบธุรกิจจัดไว้ในสถานที่เปิดให้บริการชั่วคราว(2) ในกรณีที่เป็นการรับคําสั่งซื้อขายผลิตภัณฑ์ในตลาดทุนที่ไม่ได้จดทะเบียนซื้อขายในตลาดหลักทรัพย์หรือศูนย์ซื้อขายสัญญาซื้อขายล่วงหน้า ให้ผู้ประกอบธุรกิจรับคําสั่งซื้อขายผลิตภัณฑ์ในตลาดทุนได้เฉพาะกรณีใดกรณีหนึ่งดังนี้ (ก) รับคําสั่งซื้อขายหน่วยลงทุน (ข) รับใบจองซื้อหลักทรัพย์ตามสถานที่และวิธีการที่กําหนดไว้ในหนังสือชี้ชวนและแบบแสดงรายการข้อมูลการเสนอขายหลักทรัพย์ในกรณีที่ผลิตภัณฑ์ในตลาดทุนตามวรรคหนึ่ง (1) เป็นหน่วยลงทุนของกองทุนรวมอีทีเอฟซึ่งโครงการจัดการกองทุนรวมดังกล่าวกําหนดให้ผู้ลงทุนสามารถขายคืนหน่วยลงทุนโดยตรงกับบริษัทจัดการกองทุนรวมได้ ให้ผู้ประกอบธุรกิจรับคําสั่งขายคืนหน่วยลงทุนของกองทุนรวมดังกล่าวนอกสถานที่ทําการของผู้ประกอบธุรกิจได้โดยไม่ต้องปฏิบัติตามวรรคหนึ่ง (1) (ก) และ (ข)ข้อ ๔๐ ในกรณีที่ผู้ประกอบธุรกิจประสงค์จะรับคําสั่งซื้อขายผลิตภัณฑ์ในตลาดทุนนอกสถานที่ทําการในกรณีอื่นนอกเหนือจากที่กําหนดในข้อ 38 และข้อ 39 ให้ผู้ประกอบธุรกิจยื่นคําขออนุญาตจากสํานักงานเป็นรายกรณี โดยสํานักงานจะพิจารณาอนุญาตต่อเมื่อผู้ประกอบธุรกิจสามารถแสดงได้ว่ามีความพร้อมของบุคลากรและมีระบบงานอย่างน้อยในเรื่องดังต่อไปนี้(1) ระบบการรักษาความปลอดภัยของข้อมูลลูกค้าโดยเฉพาะข้อมูลการซื้อขายของลูกค้า และระบบป้องกันไม่ให้บุคคลที่ไม่มีหน้าที่เข้าถึงข้อมูลของลูกค้าและป้องกันไม่ให้มีการนําข้อมูลของลูกค้าไปใช้ในทางมิชอบ(2) ระบบการจัดการและจัดเก็บข้อมูล เอกสาร หรือหลักฐานที่เกี่ยวข้อง เช่น บันทึกการสนทนาการให้คําแนะนําและการรับคําสั่งซื้อขายที่มีประสิทธิภาพ ไม่สามารถตัด เพิ่ม แก้ไข หรือเปลี่ยนแปลงข้อความที่บันทึกคําสนทนาได้ เป็นต้น(3) ระบบการรับส่งคําสั่งซื้อขายที่มีประสิทธิภาพ(4) ระบบตรวจสอบและควบคุมภายในสําหรับการรับคําสั่งนอกสถานที่ เช่น แผนการตรวจสอบและรายงานการตรวจสอบ เป็นต้นในการอนุญาตตามวรรคหนึ่ง สํานักงานอาจกําหนดเงื่อนไขใด ๆ เพื่อให้ผู้ประกอบธุรกิจปฏิบัติเพิ่มเติมในแต่ละกรณีด้วยก็ได้ข้อ ๔๑ ให้ผู้ประกอบธุรกิจจัดทํารายงานการรับคําสั่งซื้อขายผลิตภัณฑ์ในตลาดทุนนอกสถานที่ทําการในทุกรอบปีปฏิทิน โดยระบุรายละเอียดเกี่ยวกับสถานที่ วันและเวลาที่ได้เปิดให้บริการ และขอบเขตการให้บริการ และจัดเก็บไว้ที่สํานักงานใหญ่เป็นระยะเวลาไม่น้อยกว่าห้าปีนับแต่วันสิ้นปีปฏิทินที่มีการให้บริการนอกสถานที่ทําการ เพื่อให้สํานักงานสามารถตรวจสอบได้ หมวด ๘ บทเฉพาะกาล ข้อ ๔๒ ในกรณีที่ข้อตกลงในการให้บริการแก่ลูกค้าของผู้ประกอบธุรกิจก่อนวันที่ประกาศนี้มีผลใช้บังคับ ยังไม่สอดคล้องกับหลักเกณฑ์ที่กําหนดไว้ตามข้อ 12(4) และข้อ 17 ให้ผู้ประกอบธุรกิจดําเนินการแก้ไขเพิ่มเติมข้อตกลงดังกล่าวให้เป็นไปตามหลักเกณฑ์ที่กําหนดภายในโอกาสแรกที่สามารถทําได้แต่ไม่เกินกว่าวันที่ 1 มกราคม พ.ศ. 2560 ผู้มีอํานาจลงนาม - ประกาศ ณ วันที่ 10 พฤศจิกายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์